Amo
Amo – šeštasis britų roko grupės „Bring Me the Horizon“ studijinis albumas, išleistas 2019 m. sausio 25 d. Jam pristatyti išleisti septyni singlai: „Mantra“, „Wonderful Life“, „Medicine“, „Mother Tongue“, „Nihilist Blues“, „Sugar Honey Ice & Tea“ ir „In the Dark“. Albumas susilaukė kritikų pripažinimo ir buvo komerciškai sėkmingas. Per pirmąją savaitę Jungtinėje Karalystėje parduota per 26 tūkstančiai kopijų ir jis debiutavo pirmojoje albumų reitingo vietoje, tapdamas pirmuoju grupės įrašu, pasiekusiu šią viršūnę. „Amo“ taip pat pasiekė aukštas daugelio kitų šalių reitingų vietas, tarp jų – ir keturioliktąją JAV bei 29–ąją Lietuvoje. 2019 m. vykusiuose „Grammy“ apdovanojimuose daina „Mantra“ nominuota geriausios roko dainos kategorijoje. Sekančiais metais pats albumas nominuotas geriausio roko albumo kategorijoje.